इंग्लैंड को दिया 258 का टारगेट, केन विलियमसन ने शतक ठोका
New Zealand vs England, 2nd Test Latest News Update; Get updates, highlights, and analysis on Follow On Sports. इंग्लैंड को दूसरे टेस्ट में न्यूजीलैंड पर जीत के लिए 210 रन चाहिए। न्यूजीलैंड ने वेलिंगटन में खेले जा रहे घरेलू सीरीज के दूसरे टेस्ट में फॉलोऑन खेलते हुए
इंग्लैंड को दूसरे टेस्ट में न्यूजीलैंड पर जीत के लिए 210 रन चाहिए। न्यूजीलैंड ने वेलिंगटन में खेली जा रही घरेलू सीरीज के दूसरे टेस्ट में फॉलोऑन खेलते हुए केन विलियमसन के शानदार शतक की मदद से दूसरी पारी में 483 बना दिए और इंग्लैंड को 258 रनों का टारगेट दिया। चौथे दिन का खेल समाप्त होने तक इंग्लैंड ने 1 विकेट खोकर 48 रन बना लिए हैं।
चौथे दिन 7 विकेट खोकर न्यूजीलैंड ने 281 रन जोड़े
न्यूजीलैंड ने तीसरे दिन के 202/3 के स्कोर से आगे खेलते हुए चौथे दिन सात विकेट खोकर दूसरी पारी में 281 रन जोड़े। ड्रिंक्स तक न्यूजीलैंड ने 4 विकेट खोकर 100 ओवर में 262 रन बनाए। लंच तक न्यूजीलैंड ने 5 विकेट खोकर 325 रन बना लिए थे। उसके बाद ड्रिंक्स तक 127 ओवर में न्यूजीलैंड ने 5 विकेट के नुकसान पर 375 रन बनाए। न्यूजीलैंड ने 10 विकेट खोकर दूसरी पारी में 162.3 ओवर में 483 रन बनाए।
केन विलियमसन ने निकोलस, मिशेल और ब्लंडेल के साथ अर्धशतकीय साझेदारी निभाई
केन विलियमसन ने पहले हेनरी निकोलस के साथ चौथे विकेट के लिए 153 गेंदों पर 50 रन की पार्टनरशिप की। निकोलस 29 रन बनाकर पवेलियन लौट गए। उसके बाद विलियमसन ने डेरिल मिशेल के साथ 62 गेंदों पर फिर 50 रन की पार्टनशिप की। मिशेल ने 62 गेंदों पर अपने टेस्ट करियर का 7वां अर्धशतक लगाया। मिशेल 54 गेंदों पर 54 रन बनाकर आउट हो गए। वहीं छठे विकेट के लिए विलियमन ने टॉम ब्लंडेल के साथ टीम के लिए 58 गेंदों पर तीसरी अर्धशतकीय साझेदारी निभाई। ब्लंडेल ने 80 गेंदों पर 50 रन पूरे किए। ब्लंडेल ने मैच में 166 गेंदों का सामना किया और 90 रन की पारी खेली। उन्होंने अपनी पारी में 9 चौके लगाए। ये उनके टेस्ट करियर का 10वां अर्धशतक है।
विलियमसन न्यूजीलैंड के लिए सबसे ज्यादा रन बनाने वाले खिलाड़ी बने
विलियमसन ने मैच में 26वां शतक लगाया और वह न्यूजीलैंड के लिए सबसे ज्यादा रन बनाने वाले खिलाड़ी बन गए हैं। विलियमसन ने पूर्व कीवी बल्लेबाज रॉस टेलर का रिकॉर्ड तोड़ दिया है। उन्होंने 112 टेस्ट में 44.66 की औसत से 7,683 रन बनाए हैं। विलियमसन के टेस्ट क्रिकेट में अब 53.34 के औसत से 7,787 रन हो गए हैं। उन्होंने इंजमाम उल हक का रिकॉर्ड भी तोड़ दिया है। इंजमाम ने टेस्ट क्रिकेट में 25 शतक लगाए हैं। विलियमयन ने पहले 148 गेंदों पर 50 रन पूरे किए और उसके बाद 226 गेंदों पर 8 चौके और 6 छक्के की मदद से अपनी सेंचुरी पूरी की। उन्होंने 232 गेंदों पर 132 रन की पारी खेल कर न्यूजीलैंड को मजबूत स्थिति में पहुंचा दिया।
जैक लीच ने पांचवीं बार लिए 5 विकेट 
वहीं इंग्लैंड के स्पिन गेंदबाज जैक लीच ने मैच में 61.3 ओवर गेंदबाजी की और 12 मेडन ओवर के साथ 157 रन दिए। उन्होंने न्यूजीलैंड के 5 बल्लेबाजों को आउट किया। ये उनके टेस्ट करियर का पांचवां फाइव विकेट हॉल है। वे 33 टेस्ट में 34.28 की औसत से 120 विकेट ले चुके हैं। उनकी सर्वश्रेष्ठ गेंदबाजी 5/66 की रही है। उन्होंने एक बार टेस्ट की दोनों पारियों को मिलाकर 10 विकेट भी झटके हैं। उनकी इकोनॉमी 3.02 की रही है।